CELEX: 32017D0083
Language: sk
Date: 2017-01-16 00:00:00
Title: Rozhodnutie Rady (SZBP) 2017/83 zo 16. januára 2017, ktorým sa mení rozhodnutie 2010/413/SZBP o reštriktívnych opatreniach voči Iránu

17.1.2017   
            
            
               SK
            
            
               Úradný vestník Európskej únie
            
            
               L 12/92
            
         ROZHODNUTIE RADY (SZBP) 2017/83
   zo 16. januára 2017,
   ktorým sa mení rozhodnutie 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (1), a najmä na jeho článok 23 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada 26. júla 2010 prijala rozhodnutie 2010/413/SZBP.
            
         
               (2)
            
            
               Rada v súlade s článkom 26 ods. 3 rozhodnutia 2010/413/SZBP preskúmala zoznam označených osôb a subjektov uvedený v prílohe II k uvedenému rozhodnutiu.
            
         
               (3)
            
            
               Zo zoznamu osôb a subjektov, na ktoré sa vzťahujú reštriktívne opatrenia, uvedeného v prílohe II k rozhodnutiu 2010/413/SZBP by sa mali vypustiť viaceré subjekty.
            
         
               (4)
            
            
               V nadväznosti na rozsudky Všeobecného súdu vo veciach T-182/13 (2), T-433/13 (3), T-158/13 (4), T-5/13 (5), T-45/14 (6) a T-539/14 (7), a spojených veciach T-423/13 a T-64/14 (8) sa spoločnosti Moallem Insurance Company, Petropars Operation & Management Company, Petropars Resources Engineering Ltd, Iran Aluminium Company, Iran Liquefied Natural Gas Co., Hanseatic Trade Trust & Shipping (HTTS) GmbH, Naser Bateni, North Drilling Company, a Good Luck Shipping Company LLC nezaraďujú do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe II k rozhodnutiu 2010/413/SZBP.
            
         
               (5)
            
            
               V nadväznosti na rozsudky Súdneho dvora vo veciach C-176/13 (9) a C-200/13 P (10) sa Bank Mellat a Bank Saderat Iran nezaraďujú do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe II k rozhodnutiu 2010/413/SZBP. Vzhľadom na uvedenú skutočnosť a právnu istotu by sa záznam týkajúci sa Bank Saderat PLC (London) v uvedenej prílohe mal vypustiť.
            
         
               (6)
            
            
               Rozhodnutie 2010/413/SZBP by sa malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Príloha II k rozhodnutiu 2010/413/SZBP sa mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      V Bruseli 16. januára 2017
      
         
            Za Radu
         
         
            predsedníčka
         
         F. MOGHERINI
      
   
   
      (1)  Ú. v. EÚ L 195, 27.7.2010, s. 39.
   
      (2)  Rozsudok Všeobecného súdu z 10. júla 2014, Moallem Insurance Co./Rada Európskej únie, T-182/13, ECLI:EU:T:2014:624.
   
      (3)  Rozsudok Všeobecného súdu z 5. mája 2015, Petropars Iran Co., a i./Rada Európskej únie, T-433/13, ECLI:EU:T:2015:255.
   
      (4)  Rozsudok Všeobecného súdu z 15. septembra 2015, Iranian Aluminium Co. (Iralco)/Rada Európskej únie, T-158/13, ECLI:EU:T:2015:634.
   
      (5)  Rozsudky Všeobecného súdu z 18. septembra 2015 vo veci T-5/13, Iran Liquefied Natural Gas Co./Rada Európskej únie, T-5/13, ECLI:EU:T:2015:644.
   
      (6)  Rozsudok Všeobecného súdu z 18. septembra 2015, HTTS Hanseatic Trade Trust & Shipping GmbH a Naser Bateni/Rada Európskej únie, T-45/14, ECLI:EU:T:2015:650.
   
   
      (7)  Rozsudok Všeobecného súdu z 19. novembra 2015, North Drilling Co./Rada Európskej únie, T-539/14, ECLI:EU:T:2015:871.
   
      (8)  Rozsudok Všeobecného súdu z 24. mája 2016, Good Luck Shipping LLC/Rada Európskej únie, T-423/13 and T-64/14, ECLI:EU:T:2016:308.
   
      (9)  Rozsudok Súdneho dvora z 18. februára 2016, Rada Európskej únie/Bank Mellat, C-176/13 P, ECLI:EU:C:2016:96.
   
      (10)  Rozsudok Súdneho dvora z 21. apríla 2016, Rada Európskej únie/Bank Saderat Iran, C-200/13 P, ECLI:EU:C:2016:284.
   
      PRÍLOHA
      Zo zoznamu uvedeného v časti I.B prílohy II k rozhodnutiu 2010/413/SZBP sa vypúšťajú záznamy o týchto subjektoch:
      I.   Osoby a subjekty zapojené do činností v jadrovej oblasti a v oblasti balistických rakiet a osoby a subjekty poskytujúce podporu iránskej vláde
      
      B.   Subjekty
      
      
         
                     „7.
                  
                  
                     a) Bank Saderat PLC (London)
                  
               
                     48.
                  
                  
                     Neka Novin (alias Niksa Nirou)
                  
               
                     65.
                  
                  
                     West Sun Trade GMBH
                  
               
                     159.
                  
                  
                     Oil Industry Pension Fund Investment Company (OPIC)“.